**Åsa Natacha Linderborg** (fødd 20. mai 1968 i Västerås som Andersson) er ein svensk historikar, forfattar, kulturskribent og kulturredaktør.

Biografi
--------

Linderborg er oppvaksen i Västerås som dotter av metallarbeid Leif Boris Andersson og Tanja Linderborg. Mora var riksdagsrepresentant for Vänsterpartiet gjennom fleire periodar. Då Åsa var fire år gammal, i 1972, vart ho overlaten til faren sin.

Ho vart med i Vänsterpartiet Kommunisterna som tolvåring i 1980 og året etterpå i Kommunistisk Ungdom. I 1987 vart ho ombodsmann for Kommunistisk Ungdom i Mälardalen. Linderborg har i det siste òg hatt lokale tillitsoppdrag for Vänsterpartiet i Uppsala kommune.

Linderborg tok filosofisk doktorgradeksamen ved historisk institutt ved Uppsala universitet i 2001 med avhandlinga: *Socialdemokraterna skriver historia: Historieskrivning som ideologisk maktressurs*, om dei svenske sosialdemokratane si historieskrivning.

Linderborg var ein sterk kritikar av invasjonen av Irak i 2003 og av at av koalisjonsstyrkane vart ståande i landet. Ho har halde fram med å uttrykkja støtte for dei irakiske opprørarane, som ho vurderer som ei legal motstandsrørsle.

10. juli 2007 var ho sommarpratar i Sveriges Radio P1.

I 2007 kom Linderborgs første skjønnlitterære bok, ei sjølvbiografisk barndomsskildring, ut: *Mig äger ingen* (Norsk tittel: *Meg eier ingen*). Boka, som krinsar rundt oppveksten til Lindeborg i Västerås med ein alkoholisert far, fekk stor merksemd og vart nominert til *Augustpriset*. Det förste året selde boka i 270.000 eksemplar, og ho vart filmatisert i 2013.

Linderborg vart i 2009 kulturredaktør i avisa *Aftonbladet*.

I 2020 gav Linderborg ut boka *Året med 13 månader. En dagbok*, som er ei dagbok der ho både skriv om privatlivet sitt og reflekterer over #metoo-bølgja, som ho vurderte frå posisjonen sin som kulturredaktør i Aftonbladet. Ho uttrykkjer kritikk mot #metoo-rørsla, som ho meiner var prega av eit flokkinstinkt der presseetikk og redaksjonell leiing forsvann.

Linderborg er med i radioprogrammet *Norsken, svensken og dansken*, som vert sendt i Noreg, Sverige og Danmark.

Prisar og utmerkingar
---------------------

* Hedenvind-plaketten 2009
* Ivar Lo-Johanssons personliga pris 2008
* Neshornet, Klassekampens kulturpris 2008
* Lundequistska bokhandelns litteraturpris 2007 for *Mig äger ingen*
* BMF-plaketten 2007
* ABF:s litteraturpris 2007

Bibliografi
-----------

Svenske utgjevingar
* *Socialdemokraterna skriver historia – historieskrivning som ideologisk maktresurs 1892–2000*, Atlas, Stockholm 2001, ISBN 91-89044-78-9
* *Bilden av Sveriges historia – fyrtio sätt att se på 1900-talet* (tillsammans med Marika Hedin och Torbjörn Nilsson), Wahlström & Widstrand, Stockholm 2005, ISBN 91-46-21155-1
* *Det är rätt att göra motstånd – kriget och terrorn från Bush till Bodström* (tillsammans med Erik Wijk), Karneval, Stockholm 2006, ISBN 91-976031-5-5
* *Mig äger ingen*, Stockholm : Atlas, 2007, ISBN 978-91-7389-226-1
* *Håll med eller håll käft – Artiklar i samförståndets tid', Atlas, 2008, ISBN 9789173893459*
* *Populistiska manifestet – för knegare, arbetslösa, tandlösa och 90 procent av alla andra, Natur & kultur 2018 (tillsammans med Göran Greider), ISBN 978-91-27-15351-6*
* *Året med 13 månader – En dagbok Arkivert 2020-06-24 ved Wayback Machine.*, Polaris 2020, ISBN 9789177953678

Norske utgåver
* *Meg eier ingen*, Gyldendal 2008
* *Året med 13 måneder*, Gyldendal 2020 ISBN 9788205540675

Referansar
----------

1. ↑  «Mig äger ingen». imdb.com. Henta 14. januar 2014.
2. ↑  «Ubarmhjertig fra innsiden av en mediekrise - Bokanmeldelse: Åsa Linderborg: «Året med 13 måneder. En dagbok»». 21. august 2020. Henta 13. februar 2021.
3. ↑  Framnes, Andreas (2. mars 2020). «Skandinavisk samarbeid: Premiere på Norsken, svensken og dansken i NRK P2» (på norsk bokmål). Henta 13. februar 2021.

* *Denne artikkelen bygger på «Åsa Linderborg» frå Wikipedia på bokmål, den 28. november 2021.*